Zmena zmluvy o poskytnutí nenávratného finančného príspevku počas krízovej situácie zverejnená
dňa 08.06. 2022 certifikačným orgánom
s poradovým číslom 3

(ďalej aj ako „hromadná zmena zmluvy“)

1. V súlade s § 59 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „zákon o príspevku z EŠIF“) v čase krízovej situácie[[1]](#footnote-1) možno zmluvu o poskytnutí nenávratného finančného príspevku podľa § 25 zákona o príspevku z EŠIF zmeniť oznámením poskytovateľa zaslaným prijímateľovi v elektronickej podobe.
2. Zmluva o poskytnutí nenávratného finančného príspevku sa mení v rozsahu, v akom podľa oznámenia poskytovateľa bola prevzatá zmena zmluvy zverejnená orgánmi podieľajúcimi sa na poskytovaní príspevku podľa § 6 zákona o príspevku z EŠIF (Centrálny koordinačný orgán alebo CKO) alebo § 9 zákona o príspevku z EŠIF (Certifikačný orgán alebo CO).
3. Podľa § 59 zákona o príspevku z EŠIF Certifikačný orgán týmto zverejňuje maximálny rozsah zmeny Všeobecných zmluvných podmienok (ďalej ako „VZP“) ako neoddeliteľnej súčasti Zmluvy o poskytnutí NFP (Príloha č. 1) **pre Zmluvy o poskytnutí NFP uzatvorené v rámci operačného programu Výskum a inovácie a operačného programu Integrovaná infraštruktúra Ministerstvom hospodárstva Slovenskej republiky ako sprostredkovateľským orgánom (ďalej ako „poskytovateľ“)**.
4. Účelom tejto hromadnej zmeny zmluvy je umožniť aktualizáciu každej účinnej Zmluvy o poskytnutí NFP uvedenej v odseku 3, bez ohľadu na to, kedy k uzavretiu konkrétnej Zmluvy o poskytnutí NFP došlo, s minimálnymi administratívnymi a časovými nárokmi týkajúcimi sa tejto aktualizácie.
5. Zmena VZP podľa Prílohy č. 1 zverejnená Certifikačným orgánom predstavuje maximálny rozsah zmeny Zmluvy o poskytnutí NFP. Závisí od rozhodnutia poskytovateľa, v akom rozsahu preberie tento maximálny rozsah zmeny VZP pre jednotlivé výzvy. Zmena VZP zverejnená poskytovateľom nemôže ísť nad rámec maximálnej zmeny VZP zverejnenej Certifikačným orgánom podľa § 59 zákona o príspevku z EŠIF.
6. Poskytovateľ je povinný na svojom webovom sídle zverejniť rozsah zmeny prevzatej z tohto maximálneho rozsahu pre jednotlivé výzvy.
7. Poskytovateľ je povinný oznámiť všetkým dotknutým prijímateľom zmenu Zmluvy o poskytnutí NFP elektronickou formou prostredníctvom informačného monitorovacieho systému ITMS2014+, prostredníctvom Ústredného portálu verejnej správy alebo odoslaním oznámenia na elektronickú adresu prijímateľa podľa obsahu projektového spisu. Súčasťou oznámenia musí byť odkaz na túto maximálnu zmenu Zmluvy o poskytnutí NFP, zverejnenú Certifikačným orgánom v osobitnej sekcii na [www.partnerskadohoda.gov.sk](http://www.partnerskadohoda.gov.sk) a súčasne určenie rozsahu zmeny prevzatej poskytovateľom z maximálneho rozsahu zmeny zverejneného Certifikačným orgánom.
8. Zmena jednotlivých ustanovení Zmluvy o poskytnutí NFP (článok 10, 11, 15, 16, 17a, 17b, 17c, 18 a 20 Všeobecných zmluvných podmienok), ktorých zmena je podľa § 59 zákona o príspevku z EŠIF v pôsobnosti Certifikačného orgánu, sa považuje za zverejnenú podľa § 47a odsek 1 Občianskeho zákonníka pre každú Zmluvu o poskytnutí NFP dňom zverejnenia tejto hromadnej zmeny zmluvy Certifikačným orgánom. Vo vzťahu ku konkrétnym prijímateľom zmena Zmluvy o poskytnutí NFP nadobúda účinnosť odoslaním oznámenia poskytovateľa prijímateľovi podľa bodu 7.
9. **V rozsahu podľa oznámenia poskytovateľa sa mení Zmluva o poskytnutí NFP, t.j. VZP,** **pre daného prijímateľa bez potreby uzatvorenia dodatku k Zmluve o poskytnutí NFP. K zmene Zmluvy o poskytnutí NFP uvedeným spôsobom dochádza priamo zo zákona, bez potreby zverejnenia zmeny (napr. formou dodatku) v Centrálnom registri zmlúv.**
10. **Ak prijímateľ so zmenou Zmluvy o poskytnutí NFP nesúhlasí, môže do desiatich pracovných dní od doručenia oznámenia podľa bodu 7, najneskôr však do jedného mesiaca od odoslania oznámenia podľa bodu 7, od Zmluvy o poskytnutí NFP odstúpiť.**
11. Poskytovateľ je oprávnený vypracovať konsolidovanú verziu Zmluvy o poskytnutí NFP, ktorá bude predstavovať úplné znenie zmeneného dokumentu (VZP). Poskytovateľ môže konsolidovanú verziu Zmluvy o poskytnutí NFP zaslať prijímateľovi spolu s oznámením o zmene Zmluvy o poskytnutí NFP podľa bodu 7. Uvedené v žiadnom prípade nezakladá povinnosť poskytovateľa premietnuť zmeny v Zmluve o poskytnutí NFP vykonané v nadväznosti na túto hromadnú zmenu zmluvy do individuálnych dodatkov uzatvorených s prijímateľmi.

Vysvetlivky používaných pojmov (vychádza sa z ich definície vo vzore CKO č. 28 – Zmluva o poskytnutí NFP, vrátane využívania veľkých a malých písmen):

Zmluva o poskytnutí NFP - zahŕňa zmluvu, VZP a ostatné prílohy;

zmluva (s malým „z“) - je samotná zmluva bez príloh.

Všeobecné zmluvné podmienky – tvoria v rámci Zmluvy o poskytnutí NFP prílohu č. 1, označujú sa skratkou VZP a ich zmeny sú uvedené Prílohe č. 1 k tejto hromadnej zmene zmluvy.

**Príloha č. 1 – Maximálny rozsah zmeny zmluvy**

1. V prípade výzvy s kódom OPVaI-MH/DP/2018/3.2.1-18 a výzvy s kódom OPVaI-MH/DP/2018/4.1.1-19 sa článok 10 VYSPORIADANIE FINANČNÝCH VZŤAHOV odsek 1 písmeno a) VZP ruší a nahrádza novým, ktorý znie:

„vrátiť NFP alebo jeho časť, ak ho nevyčerpal podľa podmienok Zmluvy o poskytnutí NFP,“

1. Mení sa článok 10 VYSPORIADANIE FINANČNÝCH VZŤAHOV odsek 1 písmeno d) VZP tak, že sa ruší a nahrádza novým, ktorý znie:

„*vrátiť NFP alebo jeho časť, ak v súvislosti s Projektom bolo porušené ustanovenie Právneho predpisu SR alebo právneho aktu EÚ (bez ohľadu na konanie alebo opomenutie Prijímateľa alebo jeho zavinenie) a toto porušenie znamená Nezrovnalosť a nejde o porušenie finančnej disciplíny podľa § 31 odsek 1 písmena a), b), c) Zákona o rozpočtových pravidlách alebo o zmluvnú pokutu podľa článku 13 odsek 5 VZP; vzhľadom k skutočnosti, že za Nezrovnalosť sa považuje také porušenie podmienok poskytnutia NFP, s ktorým sa spája povinnosť vrátenia NFP alebo jeho časti, v prípade, ak Prijímateľ takýto NFP alebo jeho časť nevráti postupom stanoveným v odsekoch 3 až 8 tohto článku VZP, bude sa na toto porušenie podmienok Zmluvy o poskytnutí NFP aplikovať ustanovenie druhej vety § 31 odsek 7 Zákona o rozpočtových pravidlách; suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na úhrnnú sumu Nezrovnalosti*,“

**Alternatívne ustanovenie v prípade projektu s partnerom:**

*„vrátiť NFP alebo jeho časť, ak v súvislosti s Projektom bolo porušené ustanovenie Právneho predpisu SR alebo právneho aktu EÚ (bez ohľadu na konanie alebo opomenutie Prijímateľa/Partnera alebo jeho/ich zavinenie) a toto porušenie znamená Nezrovnalosť a nejde o porušenie finančnej disciplíny podľa § 31 odsek 1 písmena a), b), c) Zákona o rozpočtových pravidlách alebo o zmluvnú pokutu podľa článku 13 odsek 5 VZP; vzhľadom k skutočnosti, že za Nezrovnalosť sa považuje také porušenie podmienok poskytnutia NFP, s ktorým sa spája povinnosť vrátenia NFP alebo jeho časti, v prípade, ak Prijímateľ takýto NFP alebo jeho časť nevráti postupom stanoveným v odsekoch 3 až 8 tohto článku VZP, bude sa na toto porušenie podmienok Zmluvy o poskytnutí NFP aplikovať ustanovenie druhej vety § 31 odsek 7 Zákona o rozpočtových pravidlách; suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na úhrnnú sumu Nezrovnalosti,“*

1. V prípade projektu s partnerom sa článok 10 VYSPORIADANIE FINANČNÝCH VZŤAHOV odsek 1 písmeno e) VZP mení tak, že sa ruší a nahrádza novým, ktorý znie:

„*vrátiť NFP alebo jeho časť, ak Prijímateľ/Partner porušil pravidlá a postupy Verejného obstarávania a toto porušenie malo alebo mohlo mať vplyv na výsledok Verejného obstarávania alebo pravidlá a postupy vzťahujúce sa na obstarávanie služieb, tovarov a stavebných prác, ak takéto obstarávanie nespadá pod zákon o VO; suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na poskytnutý NFP alebo jeho časť*,“

1. Mení sa článok 10 VYSPORIADANIE FINANČNÝCH VZŤAHOV odsek 1 písmeno f) VZP tak, že sa ruší a nahrádza novým, ktorý znie:

„*vrátiť NFP alebo jeho časť, ak Prijímateľ porušil zákaz nelegálneho zamestnávania podľa § 33 odsek 3 Zákona o príspevku z EŠIF; suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na poskytnutý NFP alebo jeho časť,“*

**Alternatívne ustanovenie v prípade projektu s partnerom:**

„*vrátiť NFP alebo jeho časť, ak Prijímateľ/Partner porušil zákaz nelegálneho zamestnávania podľa § 33 odsek 3 Zákona o príspevku z EŠIF; suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na poskytnutý NFP alebo jeho časť,“*

1. Mení sa článok 10 VYSPORIADANIE FINANČNÝCH VZŤAHOV odsek 1 písmeno g) VZP tak, že sa ruší a nahrádza novým, ktorý znie:

„*vrátiť NFP alebo jeho časť v iných prípadoch, ak to ustanovuje Zmluva o poskytnutí NFP alebo ak došlo k zániku Zmluvy o poskytnutí NFP v zmysle článku 9 VZP z dôvodu mimoriadneho ukončenia Zmluvy o poskytnutí NFP; suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na poskytnutý NFP alebo jeho časť,“*

1. Mení sa článok 10 VYSPORIADANIE FINANČNÝCH VZŤAHOV odsek 1 písmeno h) VZP tak, že sa ruší a nahrádza novým, ktorý znie:

„*neuplatňuje sa,*“

1. Mení sa článok 10 VYSPORIADANIE FINANČNÝCH VZŤAHOV odsek 1 písmeno j) VZP tak, že sa ruší a nahrádza novým, ktorý znie:

„*ak to určí Poskytovateľ, vrátiť NFP alebo jeho časť v prípade, ak Prijímateľ nedosiahol cieľovú hodnotu Merateľného ukazovateľa Projektu uvedeného v Prílohe č. 2 zmluvy, a ktorý je zároveň uvedený v Prílohe č. 5 zmluvy, vo výške uvedenej v Schválenej žiadosti o NFP s odchýlkou presahujúcou 5% oproti schválenej hodnote, a to s ohľadom na zníženie hodnoty Merateľného ukazovateľa Projektu vo vzťahu k tým hlavným Aktivitám, ktoré prispievajú k dosiahnutiu znižovaného Merateľného ukazovateľa Projektu. Spôsob výpočtu sumy, ktorú má Prijímateľ vrátiť podľa tohto článku VZP, je uvedený v Príručke pre Prijímateľa. Suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na poskytnutý NFP alebo jeho časť*,“

**Alternatívne ustanovenie v prípade výzvy s kódom OPVaI-MH/DP/2018/3.2.1-18 a výzvy s kódom OPVaI-MH/DP/2018/4.1.1-19:**

**„**ak to určí Poskytovateľ, vrátiť NFP alebo jeho časť v prípade, ak Prijímateľ nedosiahol cieľovú hodnotu Merateľného ukazovateľa Projektu uvedeného v Prílohe č. 2 zmluvy vo výške uvedenej v Schválenej žiadosti o NFP; Suma neprevyšujúca 40 EUR podľa § 33 odsek 2 Zákona o príspevku z EŠIF sa uplatní na poskytnutý NFP alebo jeho časť,**“**

1. V prípade projektu s partnerom sa článok 10 VYSPORIADANIE FINANČNÝCH VZŤAHOV odsek 1 písmeno l) VZP vkladá ako nový, resp. nahrádza nasledovným znením:

„*vrátiť NFP alebo jeho časť poskytnutý Prijímateľovi na Realizáciu aktivít Projektu, ktoré vykonal Partner, voči ktorému/ktorým došlo k mimoriadnemu ukončeniu Zmluvy o partnerstve z dôvodu odstúpenia od Zmluvy o partnerstve alebo jej vypovedania Partnerom, z dôvodu odstúpenia od Zmluvy o partnerstve Prijímateľom alebo z dôvodu dohody o ukončení Zmluvy o partnerstve voči Partnerovi. Povinnosť vrátiť NFP podľa predchádzajúcej vety sa neuplatní, ak sa Partner a Prijímateľ s predchádzajúcim písomným súhlasom Poskytovateľa dohodli, že výstup z Partnerom realizovanej Aktivity Projektu, pri ktorom je to možné, Partner prevedie na Prijímateľa/iného Partnera za účelom Riadnej Realizácie aktivít Projektu smerujúcej k dosiahnutiu cieľa Projektu podľa článku 2 odsek 2.2 zmluvy*.“

1. Mení sa článok 10 VYSPORIADANIE FINANČNÝCH VZŤAHOV odsek 2 VZP tak, že sa ruší a nahrádza novým, ktorý znie:

 *„V prípade vzniku povinnosti odvodu výnosu podľa odseku 1 písmeno i) tohto článku VZP sa Prijímateľ zaväzuje odviesť výnos do 31. januára roku nasledujúceho po roku, v ktorom vznikol výnos. V prípade vzniku povinnosti vrátenia Čistého príjmu podľa odseku 1 písmeno h) tohto článku VZP sa Prijímateľ zaväzuje vrátiť Čistý príjem najneskôr ku dňu schválenia Žiadosti o platbu s príznakom „záverečná“ zo strany Poskytovateľa. Prijímateľ sa zaväzuje oznámiť, a to aj cez verejnú časť ITMS2014+, Poskytovateľovi príslušnú sumu výnosu najneskôr do 16. januára roku nasledujúceho po roku, v ktorom vznikol výnos, resp. v ktorom bola zostavená účtovná závierka, resp. v ktorom bola účtovná závierka overená audítorom a požiadať Poskytovateľa o informáciu k podrobnostiam vrátenia Čistého príjmu, alebo odvodu výnosu (napr. č. účtu, variabilný symbol). Poskytovateľ zašle túto informáciu Prijímateľovi Bezodkladne. V prípade vzniku povinnosti vrátenia Čistého príjmu v Období Udržateľnosti Projektu je Prijímateľ povinný bezodkladne požiadať Poskytovateľa o informáciu k podrobnostiam vrátenia Čistého príjmu (napr. čísla účtov, variabilný symbol) a následne vrátiť Čistý príjem v lehote stanovenej Poskytovateľom. Ak Prijímateľ vráti Čistý príjem alebo odvedie výnos Riadne a Včas v súlade s týmto odsekom tohto článku VZP, ustanovenia odsekov 3 až 7 tohto článku VZP sa nepoužijú. Ak Prijímateľ Čistý príjem alebo výnos Riadne a Včas nevráti, resp. neodvedie, Poskytovateľ bude postupovať rovnako ako v prípade povinnosti vrátenia NFP alebo jeho časti vzniknutej podľa odseku 1 písmeno a) až g) a písmeno j) tohto článku VZP a na Prijímateľa sa ustanovenia o vrátení NFP alebo jeho časti podľa odsekov 3 až 7 tohto článku VZP vzťahujú rovnako.“*

**Alternatívne ustanovenie v prípade projektu, v ktorom sa neuplatňuje sledovanie čistých príjmov z projektu počas implementácie projektu a obdobia udržateľnosti:**

„*V prípade vzniku povinnosti odvodu výnosu podľa odseku 1 písmeno i) tohto článku VZP sa Prijímateľ zaväzuje odviesť výnos do 31. januára roku nasledujúceho po roku, v ktorom vznikol výnos. Prijímateľ sa zaväzuje oznámiť, a to aj cez verejnú časť ITMS2014+ Poskytovateľovi príslušnú sumu výnosu najneskôr do 16. januára roku nasledujúceho po roku, v ktorom vznikol výnos, resp. v ktorom bola zostavená účtovná závierka, resp. v ktorom bola účtovná závierka overená audítorom a požiadať Poskytovateľa o informáciu k podrobnostiam odvodu výnosu (napr. č. účtu, variabilný symbol). Poskytovateľ zašle túto informáciu Prijímateľovi Bezodkladne. Pri realizácii úhrady Prijímateľ uvedie variabilný symbol, ktorý je automaticky generovaný systémom ITMS2014+ a je dostupný vo verejnej časti ITMS2014+. Ak Prijímateľ odvedie výnos Riadne a Včas v súlade s týmto odsekom tohto článku VZP, ustanovenia odsekov 3 až 7 tohto článku VZP sa nepoužijú. Ak Prijímateľ výnos Riadne a Včas nevráti, resp. neodvedie, Poskytovateľ bude postupovať rovnako ako v prípade povinnosti vrátenia NFP alebo jeho časti vzniknutej podľa odseku 1 písmeno a) až g) a písmeno j) tohto článku VZP a na Prijímateľa sa ustanovenia o vrátení NFP alebo jeho časti podľa odsekov 3 až 7 tohto článku VZP vzťahujú rovnako.* “

1. Mení sa článok 10 VYSPORIADANIE FINANČNÝCH VZŤAHOV odsek 3 VZP tak, že sa ruší a nahrádza novým, ktorý znie:

„*Ak nie je NFP alebo jeho časť vrátený z dôvodov uvedených v odseku 1 tohto článku VZP iniciatívne zo strany Prijímateľa, sumu vrátenia NFP alebo jeho časti stanoví Poskytovateľ v ŽoV, ktorú zašle Prijímateľovi aj elektronicky prostredníctvom ITMS2014+. K záväznému uplatneniu nároku Poskytovateľa na vrátenie NFP alebo jeho časti na základe ŽoV dochádza zverejnením ŽoV Poskytovateľom vo verejnej časti ITMS2014+. Prijímateľ je o zverejnení ŽoV vo verejnej časti ITMS2014+ informovaný automaticky generovanou notifikačnou elektronickou správou zo systému ITMS2014+ zaslanou na e-mailovú adresu kontaktnej osoby. Poskytovateľ v ŽoV uvedie výšku NFP, ktorú má Prijímateľ vrátiť a zároveň určí čísla účtov, na ktoré je Prijímateľ povinný vrátenie vykonať.“*

1. Mení sa článok 10 VYSPORIADANIE FINANČNÝCH VZŤAHOV odsek 4 VZP tak, že sa ruší a nahrádza novým, ktorý znie:

„*Prijímateľ sa zaväzuje vrátiť NFP alebo jeho časť uvedenú v ŽoV do 60 dní odo dňa doručenia ŽoV Prijímateľovi vo verejnej časti ITMS2014+. Deň doručenia vo verejnej časti ITMS2014+ je totožný s dňom prechodu ŽoV do stavu „Odoslaný dlžníkovi“ v systéme ITMS2014+. Dňom nasledujúcim po dni sprístupnenia ŽoV vo verejnej časti ITMS2014+ začína plynúť 60 dňová lehota splatnosti. Ak Prijímateľ túto povinnosť nesplní, ani nedôjde k uzatvoreniu dohody o splátkach alebo dohody o odklade plnenia, Poskytovateľ:*

*a) oznámi porušenie pravidiel a podmienok uvedených v Zmluve o poskytnutí NFP, za ktorých bol NFP poskytnutý, príslušnému správnemu orgánu (ak ide o porušenie finančnej disciplíny) alebo*

*b) oznámi porušenie pravidiel a podmienok uvedených v Zmluve o poskytnutí NFP, za ktorých bol NFP poskytnutý, Úradu pre verejné obstarávanie (ak ide o porušenie pravidiel a postupov Verejného obstarávania) alebo*

*c) postupuje podľa § 41 odseky 2 až 4 alebo § 41a odsek 2 Zákona o príspevku z EŠIF alebo*

*d) postupuje podľa osobitného predpisu (napr. Civilný sporový poriadok) a uplatní pohľadávku na vrátenie NFP alebo jeho časti uvedenej v ŽoV na príslušnom orgáne (napr. na súde).*“

***Alternatívne ustanovenie v prípade projektu, v ktorom sa uplatňujú preddavkové platby:***

*„Prijímateľ sa zaväzuje vrátiť NFP alebo jeho časť uvedenú v ŽoV do 60 dní odo dňa doručenia ŽoV Prijímateľovi vo verejnej časti ITMS2014+. Deň doručenia vo verejnej časti ITMS2014+ je totožný s dňom prechodu ŽoV do stavu „Odoslaný dlžníkovi“ v systéme ITMS2014+. Dňom nasledujúcim po dni sprístupnenia ŽoV vo verejnej časti ITMS2014+ začína plynúť 60 dňová lehota splatnosti. Preplatok vzniknutý na základe zúčtovania Preddavkovej platby je Prijímateľ povinný vrátiť najneskôr spolu s preložením Doplňujúcich údajov k preukázaniu dodania predmetu plnenia. Ak Prijímateľ tieto povinnosti nesplní, ani nedôjde k uzatvoreniu dohody o splátkach alebo dohody o odklade plnenia, Poskytovateľ:*

*a) oznámi porušenie pravidiel a podmienok uvedených v Zmluve o poskytnutí NFP, za ktorých bol NFP poskytnutý, príslušnému správnemu orgánu (ak ide o porušenie finančnej disciplíny) alebo*

*b) oznámi porušenie pravidiel a podmienok uvedených v Zmluve o poskytnutí NFP, za ktorých bol NFP poskytnutý, Úradu pre verejné obstarávanie (ak ide o porušenie pravidiel a postupov Verejného obstarávania) alebo*

*c) postupuje podľa § 41 odseky 2 až 4 alebo § 41a odsek 2 Zákona o príspevku z EŠIF alebo*

*d) postupuje podľa osobitného predpisu (napr. Civilný sporový poriadok) a uplatní pohľadávku na vrátenie NFP alebo jeho časti uvedenej v ŽoV na príslušnom orgáne (napr. na súde).*“

1. Mení sa článok 10 VYSPORIADANIE FINANČNÝCH VZŤAHOV odsek 5 VZP tak, že sa ruší a nahrádza novým, ktorý znie:

„*Prijímateľ realizuje vrátenie NFP alebo jeho časti formou platby na účet.*“

1. Mení sa článok 10 VYSPORIADANIE FINANČNÝCH VZŤAHOV odsek 6 VZP tak, že sa ruší a nahrádza novým, ktorý znie:

„*Pri realizácii vrátenia NFP alebo jeho časti formou platby na účet je Prijímateľ povinný uviesť variabilný symbol, ktorý je automaticky generovaný systémom ITMS2014+ a je dostupný vo verejnej časti ITMS2014+.“*

1. Mení sa článok 10 VYSPORIADANIE FINANČNÝCH VZŤAHOV odsek 7 VZP tak, že sa ruší a nahrádza novým, ktorý znie:

„*Neuplatňuje sa*.“

1. Mení sa článok 10 VYSPORIADANIE FINANČNÝCH VZŤAHOV odsek 8 VZP tak, že sa ruší a nahrádza novým, ktorý znie:

„*Pohľadávku Poskytovateľa voči Prijímateľovi na vrátenie NFP alebo jeho časti a pohľadávku Prijímateľa voči Poskytovateľovi na poskytnutie NFP podľa Zmluvy o poskytnutí NFP je možné vzájomne započítať podľa podmienok § 42 Zákona o príspevku z EŠIF. Ak k vzájomnému započítaniu nedôjde z dôvodu nesúhlasu Poskytovateľa, Prijímateľ je povinný vrátiť sumu určenú v ŽoV už doručenej Prijímateľovi podľa odsekov 3 až 7 tohto článku VZP do 15 dní od doručenia oznámenia Poskytovateľa, že s vykonaním vzájomného započítania nesúhlasí alebo do uplynutia doby splatnosti uvedenej v ŽoV, podľa toho, ktorá okolnosť nastane neskôr. Ustanovenia odsekov 3 až 7 tohto článku VZP sa použijú primerane*.“

1. Mení sa článok 10 VYSPORIADANIE FINANČNÝCH VZŤAHOV odsek 9 VZP tak, že sa ruší a nahrádza novým, ktorý znie:

„*Ak Prijímateľ zistí Nezrovnalosť súvisiacu s Projektom, zaväzuje sa*

*a) najneskôr do 3 dní túto Nezrovnalosť oznámiť Poskytovateľovi,*

*b) predložiť Poskytovateľovi príslušné dokumenty týkajúce sa tejto Nezrovnalosti a*

*c) vysporiadať túto Nezrovnalosť postupom podľa odsekov 3 až 8 tohto článku VZP; ustanovenia týkajúce sa ŽoV sa nepoužijú.*

*Uvedené povinnosti má Prijímateľ do 31. augusta 2027. Táto doba sa predĺži, ak nastanú skutočnosti uvedené v článku 140 všeobecného nariadenia, a to o čas trvania týchto skutočností*.“

1. Mení sa článok 10 VYSPORIADANIE FINANČNÝCH VZŤAHOV odsek 10 VZP tak, že sa ruší a nahrádza novým, ktorý znie:

„*V prípade vrátenia NFP alebo jeho časti z vlastnej iniciatívy Prijímateľa, Prijímateľ pred realizovaním úhrady oznámi Poskytovateľovi výšku vrátenia prostredníctvom verejnej časti ITMS2014+ (z dôvodu evidencie pohľadávky na strane Poskytovateľa). Následne pri realizácii úhrady Prijímateľ uvedie správny variabilný symbol automaticky generovaný systémom ITMS2014+, ktorý je dostupný vo verejnej časti ITMS2014+*.“

1. Mení sa článok 10 VYSPORIADANIE FINANČNÝCH VZŤAHOV odsek 11 VZP tak, že sa ruší a nahrádza novým, ktorý znie:

„*Ak Prijímateľ nevráti NFP alebo jeho časť na správne účty alebo pri uskutočnení úhrady neuvedie správny automaticky ITMS2014+ generovaný variabilný symbol, príslušný záväzok Prijímateľa zostáva nesplnený a finančné vzťahy voči Poskytovateľovi sa považujú za nevysporiadané.“*

1. Mení sa článok 10 VYSPORIADANIE FINANČNÝCH VZŤAHOV odsek 12 VZP tak, že sa ruší a nahrádza novým, ktorý znie:

„*Prijímateľ nie je oprávnený jednostranne započítať akúkoľvek svoju pohľadávku proti akejkoľvek pohľadávke Poskytovateľa vzniknutej na základe Zmluvy o poskytnutí NFP, ani proti akýmkoľvek iným pohľadávkam Poskytovateľa voči Prijímateľovi vzniknutých z akéhokoľvek iného právneho dôvodu.“*

1. Mení sa článok 10 VYSPORIADANIE FINANČNÝCH VZŤAHOV odsek 13 VZP tak, že sa ruší a nahrádza novým, ktorý znie:

„*Zmluvné strany sa osobitne dohodli, že na vrátenie NFP alebo jeho časti podľa odseku 4 tohto článku VZP sa uplatní 120-dňová lehota, ak čo i len deň pôvodnej 60-dňovej lehoty pripadne na obdobie krízovej situácie podľa § 56 odsek 1 Zákona o príspevku z EŠIF, inak platí 60-dňová lehota splatnosti na vrátenie NFP alebo jeho časti. Začiatok plynutia 120-dňovej lehoty je totožný s dňom sprístupnenia ŽoV v ITMS2014+, t. j. začiatok plynutia lehoty sa nemení.*“

1. Mení sa článok 10 VYSPORIADANIE FINANČNÝCH VZŤAHOV odsek 14 VZP tak, že sa vypúšťa.
2. V prípade projektu s partnerom sa mení článok 11 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE odsek 1 VZP tak, že sa ruší a nahrádza novým, ktorý znie:

„*Prijímateľ/Partner , ktorý je účtovnou jednotkou podľa Zákona o účtovníctve sa zaväzuje/sú povinní účtovať o skutočnostiach týkajúcich sa Projektu*

*a) na analytických účtoch v členení podľa jednotlivých projektov alebo v analytickej evidencii vedenej v technickej forme[[2]](#endnote-1) v členení podľa jednotlivých projektov bez vytvorenia analytických účtov v členení podľa jednotlivých projektov, ak účtuje v sústave podvojného účtovníctva,*

*b) v účtovných knihách podľa § 15 Zákona o účtovníctve so slovným a číselným označením Projektu v účtovných zápisoch, ak účtuje v sústave jednoduchého účtovníctva*.“

1. V prípade projektu s partnerom sa mení článok 11 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE odsek 2 VZP tak, že sa ruší a nahrádza novým, ktorý znie:

 *„Prijímateľ/Partner, ktorý nie je účtovnou jednotkou podľa Zákona o účtovníctve, vedie evidenciu majetku, záväzkov, príjmov a výdavkov (pojmy definované v § 2 odsek 4 Zákona o účtovníctve) týkajúcich sa Projektu v účtovných knihách podľa § 15 odsek 1 Zákona o účtovníctve (ide o účtovné knihy používané v sústave jednoduchého účtovníctva) so slovným a číselným označením Projektu pri zápisoch v nich, pričom na vedenie tejto evidencie, preukazovanie zápisov a spôsob oceňovania majetku a záväzkov sa primerane použijú ustanovenia Zákona o účtovníctve, o účtovných zápisoch, účtovnej dokumentácii a spôsobe oceňovania*.“

1. V prípade projektu s partnerom sa mení článok 11 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE odsek 4 VZP tak, že sa ruší a nahrádza novým, ktorý znie:

„*Prijímateľ /Partner uchováva a ochraňuje účtovnú dokumentáciu podľa odseku 1 tohto článku VZP, evidenciu podľa odseku 2 tohto článku VZP a inú Dokumentáciu týkajúcu sa Projektu v súlade so Zákonom o účtovníctve a v lehote uvedenej v článku 19 VZP.*“

1. V prípade projektu s partnerom sa mení článok 11 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE odsek 6 VZP tak, že sa ruší a nahrádza novým, ktorý znie:

„*Ak má Prijímateľ /Partner sídlo alebo miesto podnikania mimo územia Slovenskej republiky, je povinný viesť účtovníctvo týkajúce sa poskytovania príspevku podľa právneho poriadku štátu, na území ktorého má sídlo alebo miesto podnikania.*“

1. Mení sa článok 15 ÚČTY PRIJÍMATEĽA – OSOBITNÉ USTANOVENIA VZP tak, že sa ruší a nahrádza novým, ktorý znie:

„

1. ***Účty štátnej príspevkovej organizácie, VÚC, subjektov súkromného sektora vrátane mimovládnych organizácií, účty iných subjektov verejnej správy s výnimkou subjektov uvedených v odseku 2 až 4 tohto článku VZP***

*Poskytovateľ zabezpečí poskytnutie NFP Prijímateľovi bezhotovostne na účet vedený v EUR (ďalej ako „účet Prijímateľa“). Číslo účtu Prijímateľa je uvedené v Prílohe č. 2 zmluvy.*

1. ***Účty obce***

*Poskytovateľ zabezpečí poskytnutie NFP Prijímateľovi bezhotovostne na ním určený účet vedený v EUR (ďalej ako „účet Prijímateľa“). Prijímateľ realizuje úhradu Schválených oprávnených výdavkov z účtu Prijímateľa, a to prostredníctvom svojho rozpočtu. Číslo účtu Prijímateľa je uvedené v Prílohe č. 2 zmluvy.*

1. ***Účty rozpočtovej organizácie v zriaďovateľskej pôsobnosti VÚC a obce***

*Poskytovateľ zabezpečí poskytnutie NFP Prijímateľovi bezhotovostne na ním určený osobitný účet (ďalej ako „osobitný účet“), ktorý je vedený v EUR. Pred použitím týchto prostriedkov je ich Prijímateľ povinný previesť do rozpočtu svojho zriaďovateľa, a to do piatich dní od pripísania týchto prostriedkov na osobitný účet. Zriaďovateľ následne prevedie prostriedky NFP na Prijímateľom určený účet (ďalej ako „účet Prijímateľa“), z ktorého Prijímateľ realizuje úhradu Schválených oprávnených výdavkov, a to prostredníctvom svojho rozpočtu. Číslo osobitného účtu a číslo účtu Prijímateľa je uvedené v Prílohe č. 2 zmluvy. Ak zriaďovateľ neprevedie NFP na rozpočtový výdavkový účet Prijímateľa, a výdavky potrebné na financovanie určených účelov sú zabezpečené v rozpočte Prijímateľa, zriaďovateľ dá pokyn Prijímateľovi na preklasifikovanie výdavkov (realizované úhrady oprávnených výdavkov z iných účtov otvorených Prijímateľom) v rámci svojho výkazníctva na výdavky na realizáciu prostriedkov NFP.*

1. ***Účty príspevkovej organizácie v zriaďovateľskej pôsobnosti VÚC a obce***
2. ***ak príspevková organizácia nežiada príspevok na Realizáciu aktivít Projektu od******zriaďovateľa***

*Poskytovateľ zabezpečí poskytnutie NFP Prijímateľovi bezhotovostne na ním určený účet (ďalej ako „účet Prijímateľa“) vedený v EUR. Prijímateľ realizuje úhradu Schválených oprávnených výdavkov z účtu Prijímateľa, a to prostredníctvom svojho rozpočtu. Číslo účtu Prijímateľa je uvedené v Prílohe č. 2 zmluvy.*

1. ***ak príspevková organizácia žiada príspevok na Realizáciu aktivít Projektu od******zriaďovateľa***

*Poskytovateľ zabezpečí poskytnutie NFP Prijímateľovi bezhotovostne na ním určený účet (ďalej ako „účet Prijímateľa“), ktorý je vedený v EUR. Pred použitím týchto prostriedkov je ich Prijímateľ povinný previesť do rozpočtu svojho zriaďovateľa, a to do 5 dní od pripísania týchto prostriedkov. Zriaďovateľ následne prevedie prostriedky NFP na Prijímateľom určený účet, z ktorého Prijímateľ realizuje úhradu Schválených oprávnených výdavkov, a to prostredníctvom svojho rozpočtu. Číslo účtu Prijímateľa je uvedené v Prílohe č. 2 zmluvy*.“

1. Mení sa článok 16 ÚČTY PRIJÍMATEĽA – SPOLOČNÉ USTANOVENIA odsek 2 VZP tak, že tak, že sa ruší a nahrádza novým, ktorý znie:

„*Ak má Prijímateľ poskytnutý úver na financovanie Projektu od Financujúcej banky/Financujúcej inštitúcie, účet Prijímateľa musí byť totožný s číslom účtu uvedeným v Zmluve o úvere uzavretej medzi Prijímateľom a Financujúcou bankou/Financujúcou inštitúciou alebo s číslom účtu uvedenom na inom doklade vystavenom Financujúcou bankou/Financujúcou inštitúciou, zmena účtu Prijímateľa je možná až po písomnom súhlase Financujúcej banky/Financujúcej inštitúcie. Písomný súhlas Financujúcej banky/Financujúcej inštitúcie podľa predchádzajúcej vety musí Prijímateľ doručiť Poskytovateľovi do dňa vykonania zmeny účtu Prijímateľa.*“

**Alternatívne ustanovenie v prípade projektu s partnerom:**

„*Ak má Prijímateľ/Partner poskytnutý úver na financovanie Projektu od Financujúcej banky/Financujúcej inštitúcie, účet Prijímateľa musí byť totožný s číslom účtu uvedeným v Zmluve o úvere uzavretej medzi Prijímateľom a Financujúcou bankou/Financujúcou inštitúciou alebo s číslom účtu uvedenom na inom doklade vystavenom Financujúcou bankou/Financujúcou inštitúciou, zmena účtu Prijímateľa je možná až po písomnom súhlase Financujúcej banky/Financujúcej inštitúcie. Písomný súhlas Financujúcej banky/Financujúcej inštitúcie podľa predchádzajúcej vety musí Prijímateľ doručiť Poskytovateľovi do dňa vykonania zmeny účtu Prijímateľa.*“

1. Mení sa článok 16 ÚČTY PRIJÍMATEĽA – SPOLOČNÉ USTANOVENIA odsek 3 VZP tak, že sa ruší a nahrádza novým, ktorý znie:

„*V prípade využitia systému refundácie môže Prijímateľ realizovať úhrady Oprávnených výdavkov aj z iných účtov otvorených Prijímateľom pri dodržaní podmienok existencie účtu Prijímateľa určeného na príjem NFP. Prijímateľ je povinný oznámiť Poskytovateľovi identifikáciu týchto účtov*.“

1. Článok 16 ÚČTY PRIJÍMATEĽA – SPOLOČNÉ USTANOVENIA odsek 5 VZP sa v prípade projektu, v ktorom sa uplatňuje financovanie prostredníctvom systému predfinancovania, mení tak, že sa ruší a nahrádza novým, ktorý znie:

„*Ak je NFP poskytnutý systémom predfinancovania a takto poskytnuté prostriedky sú úročené, Prijímateľ je povinný otvoriť si ako účet Prijímateľa osobitný účet na Projekt (ďalej len „osobitný účet na Projekt“). Prijímateľ je povinný výnosy z prostriedkov na tomto osobitnom účte na Projekt vysporiadať podľa článku 10 VZP.*“

**Alternatívne ustanovenie v prípade projektu, v ktorom sa uplatňuje financovanie prostredníctvom systému zálohových platieb:**

„*Ak je NFP poskytnutý systémom zálohových platieb a takto poskytnuté prostriedky sú úročené, Prijímateľ je povinný otvoriť si ako účet Prijímateľa osobitný účet na Projekt (ďalej len „osobitný účet na Projekt“). Prijímateľ je povinný výnosy z prostriedkov na tomto osobitnom účte na Projekt vysporiadať podľa článku 10 VZP.*“

1. Článok 16 ÚČTY PRIJÍMATEĽA – SPOLOČNÉ USTANOVENIA odsek 6 VZP sa v prípade projektu, v ktorom sa uplatňuje financovanie prostredníctvom systému predfinancovania, mení tak, že sa ruší a nahrádza novým, ktorý znie:

„*V prípade otvorenia osobitného účtu na Projekt podľa predchádzajúceho odseku tohto článku VZP a poskytovania NFP systémom predfinancovania, vlastné zdroje Prijímateľa na Realizáciu aktivít Projektu môžu prechádzať cez tento osobitný účet na Projekt. V takomto prípade je Prijímateľ povinný najneskôr pred vykonaním úhrady záväzku vložiť vlastné zdroje Prijímateľa na tento osobitný účet na Projekt a predložiť Poskytovateľovi výpis z osobitného účtu na Projekt ako potvrdenie o prevode vlastných zdrojov. V prípade, ak vlastné zdroje Prijímateľa neprechádzajú cez tento osobitný účet na Projekt, Prijímateľ je povinný ku každému uhradenému výdavku doložiť Poskytovateľovi výpis z iného účtu otvoreného Prijímateľom o úhrade vlastných zdrojov Prijímateľa*.“

**Alternatívne ustanovenie v prípade projektu, v ktorom sa uplatňuje financovanie prostredníctvom systému zálohových platieb:**

„*V prípade otvorenia osobitného účtu na Projekt podľa predchádzajúceho odseku tohto článku VZP a poskytovania NFP systémom zálohových platieb, vlastné zdroje Prijímateľa na Realizáciu aktivít Projektu môžu prechádzať cez tento osobitný účet na Projekt. V takomto prípade je Prijímateľ povinný najneskôr pred vykonaním úhrady záväzku vložiť vlastné zdroje Prijímateľa na tento osobitný účet na Projekt a bezodkladne predložiť Poskytovateľovi výpis z osobitného účtu na Projekt ako potvrdenie o prevode vlastných zdrojov. V prípade, ak vlastné zdroje Prijímateľa neprechádzajú cez tento osobitný účet na Projekt, Prijímateľ je povinný ku každému uhradenému výdavku doložiť Poskytovateľovi výpis z iného účtu otvoreného Prijímateľom o úhrade vlastných zdrojov Prijímateľa*.“

1. Článok 16 ÚČTY PRIJÍMATEĽA – SPOLOČNÉ USTANOVENIA odsek 7 VZP sa v prípade projektu, v ktorom sa uplatňuje financovanie prostredníctvom systému zálohových platieb, mení tak, že sa ruší a nahrádza novým, ktorý znie:

„*V prípade využitia systému zálohových platieb môže Prijímateľ realizovať špecifické typy výdavkov aj z iného účtu otvoreného Prijímateľom v súlade s príslušnými ustanoveniami Systému finančného riadenia.*

*Prijímateľ je povinný oznámiť Poskytovateľovi identifikáciu iného účtu otvoreného Prijímateľom, z ktorého realizuje špecifické typy výdavkov. Zoznam špecifických typov výdavkov uvedie Poskytovateľ v Príručke pre žiadateľa, resp. Príručke pre Prijímateľa*.“

**Alternatívne ustanovenie v prípade projektu, v ktorom sa neuplatňuje financovanie prostredníctvom systému zálohových platieb:**

„*Prijímateľ je povinný oznámiť Poskytovateľovi identifikáciu iného účtu otvoreného Prijímateľom, z ktorého realizuje špecifické typy výdavkov. Zoznam špecifických typov výdavkov uvedie Poskytovateľ v Príručke pre žiadateľa, resp. Príručke pre Prijímateľa*.“

**Alternatívne ustanovenie v prípade projektu, v ktorom sa neuplatňujú špecifické výdavky ani financovanie prostredníctvom systému zálohových platieb:**

„*Neuplatňuje sa.*“

1. Mení sa článok 16 ÚČTY PRIJÍMATEĽA – SPOLOČNÉ USTANOVENIA odsek 8 VZP tak, že sa ruší a nahrádza novým, ktorý znie:

„*Oprávnený výdavok za podmienok definovaných v predchádzajúcom odseku vzniká prevodom príslušnej časti NFP z účtu Prijímateľa na iný účet otvorený Prijímateľom, definovaný v predchádzajúcom odseku tohto článku VZP a úhradou záväzku alebo úhradou špecifického typu výdavku.*“

**Alternatívne ustanovenie v prípade projektu, v ktorom sa neuplatňujú špecifické výdavky:**

„*Neuplatňuje sa.*“

1. Mení sa článok 16 ÚČTY PRIJÍMATEĽA – SPOLOČNÉ USTANOVENIA odsek 9 VZP tak, že sa ruší a nahrádza novým, ktorý znie:

„*Ak sa Projekt realizuje prostredníctvom subjektu v zriaďovateľskej pôsobnosti Prijímateľa, úhrada Oprávnených výdavkov, resp. Schválených oprávnených výdavkov môže byť realizovaná aj z účtov tohto subjektu pri dodržaní podmienky existencie účtu Prijímateľa určeného na príjem NFP. Zároveň subjekt v zriaďovateľskej pôsobnosti Prijímateľa je povinný realizovať Oprávnené výdavky, resp. Schválené oprávnené výdavky prostredníctvom rozpočtu. Prijímateľ je povinný oznámiť Poskytovateľovi identifikáciu účtov, z ktorých realizuje úhradu Oprávnených, resp. Schválených oprávnených výdavkov za podmienky dodržania pravidiel vzťahujúcich sa na špecifické výdavky (ak relevantné) a úroky*.“

1. Mení sa článok 17a PLATBY SYSTÉMOM PREDFINANCOVANIA odsek 1 VZP tak, že sa ruší a nahrádza novým, ktorý znie:

„*Systémom predfinancovania sa NFP, resp. jeho časť (Platba) poskytuje na Oprávnené výdavky Projektu na základe Prijímateľom predložených neuhradených Účtovných dokladov/časti Účtovných dokladov v lehote splatnosti záväzku Dodávateľa, resp. na základe drobných hotovostných úhrad a/alebo hotovostných alebo bezhotovostných úhrad správcovi dane (ak sú oprávnené podľa Výzvy), pričom vlastné zdroje Prijímateľa môžu byť uhradené Dodávateľovi aj pred pripísaním finančných prostriedkov na účte Prijímateľa za poskytnuté predfinancovanie. Podrobnosti a detailné postupy realizácie Platieb systémom predfinancovania sú upravené v príslušnej kapitole Systému finančného riadenia.*“

1. Mení sa článok 17a PLATBY SYSTÉMOM PREDFINANCOVANIA odsek 2 VZP tak, že sa ruší a nahrádza novým, ktorý znie:

„*Poskytovateľ zabezpečí poskytnutie Platby výlučne na základe Žiadosti o platbu (poskytnutie predfinancovania), predloženej Prijímateľom v EUR po Začatí realizácie hlavných aktivít Projektu a nadobudnutí účinnosti Zmluvy o poskytnutí NFP. Žiadosť o platbu (poskytnutie predfinancovania) musí byť v súlade s rozpočtom Projektu. Prijímateľ v rámci formulára Žiadosti o platbu (poskytnutie predfinancovania) uvedie nárokovanú sumu finančných prostriedkov podľa skupiny výdavkov uvedenej v Prílohe č. 3 zmluvy (Rozpočet Projektu).“*

1. Mení sa článok 17a PLATBY SYSTÉMOM PREDFINANCOVANIA odsek 3 VZP tak, že sa ruší a nahrádza novým, ktorý znie:

„*Spolu so Žiadosťou o platbu (poskytnutie predfinancovania) predkladá Prijímateľ aj neuhradené Účtovné doklady/časti Účtovných dokladov (faktúra, prípadne doklad rovnocennej dôkaznej hodnoty, resp. ich kópia) a relevantnú podpornú Dokumentáciu, resp. jej kópiu, ktorých minimálny rozsah stanovuje Systém riadenia EŠIF, Poskytovateľ, resp. Právny dokument, a to v lehote splatnosti týchto Účtovných dokladov. Jeden rovnopis Účtovných dokladov si ponecháva Prijímateľ. Ak sú súčasťou výdavkov Prijímateľa aj hotovostné úhrady (ak sú hotovostné úhrady oprávnené podľa Výzvy), tieto výdavky zahrnie do Žiadosti o platbu (poskytnutie predfinancovania) a predloží k nim príslušné Účtovné doklady, ktoré potvrdzujú hotovostnú úhradu (napr. pokladničný blok). Prijímateľ môže do Žiadosti o platbu (poskytnutie predfinancovania) zahrnúť aj hotovostnú alebo bezhotovostnú úhradu daňovému úradu v prípade prenesenej daňovej povinnosti v súlade so zákonom č. 222/2004 Z. z. o dani z pridanej hodnoty v znení neskorších predpisov a pravidlami oprávnenosti výdavkov, ktoré stanovuje Systém riadenia EŠIF, Poskytovateľ, resp. Právny dokument*.“

1. Mení sa článok 17a PLATBY SYSTÉMOM PREDFINANCOVANIA odsek 4 VZP tak, že sa ruší a nahrádza novým, ktorý znie:

„*Prijímateľ je povinný uhradiť Účtovné doklady súvisiace s Realizáciou aktivít Projektu najneskôr do 5 dní odo dňa pripísania príslušnej Platby na účet Prijímateľa. Úrok z omeškania s úhradou záväzku voči Dodávateľovi Projektu znáša Prijímateľ.“*

1. Mení sa článok Mení sa článok 17a PLATBY SYSTÉMOM PREDFINANCOVANIA odsek 5 VZP tak, že sa ruší a nahrádza novým, ktorý znie:

„*Po poskytnutí každej Platby systémom predfinancovania je Prijímateľ povinný celú jej výšku zúčtovať, a to do 10 dní odo dňa pripísania týchto prostriedkov na účet Prijímateľa.“*

1. Mení sa článok Mení sa článok17a PLATBY SYSTÉMOM PREDFINANCOVANIA odsek 6 VZP tak, že sa ruší a nahrádza novým, ktorý znie:

„*Prijímateľ zúčtuje Platbu Poskytovateľovi predložením Žiadosti o platbu (zúčtovanie predfinancovania), ktorú predkladá spolu s výpisom z účtu potvrdzujúcim príjem NFP, ako aj dokladmi potvrdzujúcimi skutočnú úhradu výdavkov deklarovaných v Žiadosti o platbu (zúčtovanie predfinancovania) – výpisom z účtu alebo prehlásením banky o úhrade; tieto doklady nie je potrebné predkladať pri Výdavkoch vykazovaných zjednodušeným spôsobom vykazovania (ak relevantné). V rámci Žiadosti o platbu (zúčtovanie predfinancovania) Prijímateľ uvedie aj výdavky viažuce sa na prípadné hotovostné a bezhotovostné úhrady voči daňovému úradu v prípade prenesenej daňovej povinnosti v súlade so zákonom č. 222/2004 Z. z. o dani z pridanej hodnoty v znení neskorších predpisov, ktoré boli zahrnuté do Žiadosti o platbu (poskytnutie predfinancovania), pričom nie je povinný opätovne predkladať tie isté doklady potvrdzujúce hotovostnú alebo bezhotovostnú úhradu. K jednej Žiadosti o platbu (poskytnutie predfinancovania) môže Prijímateľ predložiť Poskytovateľovi len jednu Žiadosť o platbu (zúčtovanie predfinancovania). Ak bolo predfinancovanie poskytnuté vo viacerých platbách, z dôvodu vyčlenenej časti nárokovaných finančných prostriedkov z predloženej Žiadosti o platbu (poskytnutie predfinancovania), je Prijímateľ povinný zúčtovať každú jednu poskytnutú Platbu predfinancovania samostatne (t. j. predložiť samostatnú Žiadosť o platbu – zúčtovanie predfinancovania). Nezúčtovaný rozdiel poskytnutého predfinancovania je Prijímateľ povinný najneskôr do 10 dní od uplynutia lehoty na zúčtovanie vrátiť na účet určený Poskytovateľom. Pokiaľ ide o podrobnosti vrátenia nezúčtovaného rozdielu predfinancovania, Zmluvné strany sa zaväzujú postupovať podľa príslušnej kapitoly Systému finančného riadenia.“*

1. Mení sa článok 17a PLATBY SYSTÉMOM PREDFINANCOVANIA odsek 7 VZP tak, že sa ruší a nahrádza novým, ktorý znie:

„*Prijímateľ je povinný vo všetkých predkladaných Žiadostiach o platbu uvádzať výlučne nárokované finančné prostriedky/deklarované výdavky, ktoré zodpovedajú podmienkam uvedeným v článku 14 VZP. Prijímateľ zodpovedá za pravosť, pravdivosť, správnosť a kompletnosť údajov uvedených v týchto Žiadostiach o platbu. Ak na základe nepravých, nepravdivých alebo nesprávnych údajov uvedených v akejkoľvek Žiadosti o platbu dôjde k vyplateniu alebo schváleniu Platby, Prijímateľ je povinný takto vyplatené alebo schválené prostriedky Bezodkladne, od kedy sa o tejto skutočnosti dozvie, vrátiť; ak sa o skutočnosti, že došlo k vyplateniu alebo schváleniu Platby na základe nesprávnych, nepravdivých alebo nepravých údajov dozvie Poskytovateľ, postupuje podľa článku 10 VZP*.“

1. Mení sa článok 17a PLATBY SYSTÉMOM PREDFINANCOVANIA odsek 8 VZP tak, že sa ruší a nahrádza novým, ktorý znie:

„*Poskytovateľ je povinný vykonať kontrolu Žiadosti o platbu (poskytnutie predfinancovania), vrátane Žiadosti o platbu (zúčtovanie predfinancovania) podľa § 7 a § 8 Zákona o finančnej kontrole a audite a článku 125 všeobecného nariadenia a Prijímateľ je povinný sa na účely výkonu kontroly riadiť § 21 Zákona o finančnej kontrole a audite, inými relevantnými Právnymi predpismi SR a/alebo právnymi aktmi EÚ a Právnymi dokumentmi.*“

1. Mení sa článok 17a PLATBY SYSTÉMOM PREDFINANCOVANIA odsek 9 VZP tak, že sa ruší a nahrádza novým, ktorý znie:

„*Po vykonaní kontroly podľa predchádzajúceho odseku tohto článku VZP Poskytovateľ Žiadosť o platbu (poskytnutie predfinancovania) a Žiadosť o platbu (zúčtovanie predfinancovania) schváli v plnej výške, schváli v zníženej výške, zamietne alebo pozastaví, pričom časť nárokovaných výdavkov, pri ktorých sa v kontrole pokračuje, môže zo Žiadosti o platbu vyčleniť, a to v lehotách určených Systémom finančného riadenia alebo iným Právnym dokumentom. Prijímateľovi vznikne nárok na schválenie Žiadosti o platbu (zúčtovanie predfinancovania) a Žiadosti o platbu (poskytnutie predfinancovania), iba ak podá túto Žiadosť o platbu úplnú a správnu, a to až v momente schválenia súhrnnej Žiadosti o platbu Certifikačným orgánom a len v rozsahu Schválených oprávnených výdavkov zo strany Poskytovateľa a Certifikačného orgánu*.“

1. Mení sa článok 17a PLATBY SYSTÉMOM PREDFINANCOVANIA odsek 10 VZP tak, že sa ruší a nahrádza novým, ktorý znie:

„*Predfinancovanie sa poskytuje až do momentu dosiahnutia maximálne 100 % Celkových oprávnených výdavkov na Projekt. Posledná Žiadosť o platbu (zúčtovanie predfinancovania) predložená v rámci Realizácie aktivít Projektu plní funkciu Žiadosti o platbu (s príznakom záverečná).“*

1. Mení sa článok 17a PLATBY SYSTÉMOM PREDFINANCOVANIA tak, že sa na konci vkladá nový odsek 11 VZP, resp. sa odsek 11 tohto článku ruší a nahrádza novým, ktorý znie:

„*Ak Žiadosť o platbu (poskytnutie predfinancovania) obsahuje výdavky, ktoré sú predmetom Prebiehajúceho skúmania, Poskytovateľ môže* *takúto Žiadosť o platbu schváliť a uhradiť alebo* *pozastaviť schvaľovanie dotknutých výdavkov až do času ukončenia Prebiehajúceho skúmania. Ak sú výdavky, ktorých sa týka Prebiehajúce skúmanie, zahrnuté do Žiadosti o platbu (zúčtovanie predfinancovania), Poskytovateľ pozastaví schvaľovanie celej takejto Žiadosti o platbu (a to aj za výdavky, ktorých sa Prebiehajúce skúmanie netýka), a to až do času ukončenia Prebiehajúceho skúmania.*“

1. Mení sa článok 17a PLATBY SYSTÉMOM PREDFINANCOVANIA odsek 12 VZP tak, že sa ruší a nahrádza novým, ktorý znie:

„*Neuplatňuje sa*.“

1. Mení sa článok 17b PLATBY SYSTÉMOM ZÁLOHOVÝCH PLATIEB odsek 2 VZP tak, že sa ruší a nahrádza novým, ktorý znie:

„*Prijímateľ po Začatí realizácie hlavných aktivít Projektu a nadobudnutí účinnosti Zmluvy o poskytnutí NFP predkladá Poskytovateľovi Žiadosť o platbu (poskytnutie zálohovej platby) maximálne do výšky vyplývajúcej zo Systému finančného riadenia.*“

1. Mení sa článok 17b PLATBY SYSTÉMOM ZÁLOHOVÝCH PLATIEB odsek 7 VZP tak, že sa ruší a nahrádza novým, ktorý znie:

„*Prijímateľ je oprávnený požiadať o ďalšiu zálohovú platbu najskôr súčasne s podaním Žiadosti o platbu (zúčtovanie zálohovej platby). Poskytovateľ zabezpečí poskytnutie platby na základe Žiadosti o platbu (poskytnutie zálohovej platby) až po schválení predloženej Žiadosti o platbu (zúčtovanie zálohovej platby) Certifikačným orgánom, ak nie je oprávnený postupovať inak.“*

1. Mení sa článok 17b PLATBY SYSTÉMOM ZÁLOHOVÝCH PLATIEB odsek 8 VZP tak, že sa ruší a nahrádza novým, ktorý znie:

„*Ak predchádzajúca zálohová platba nebola poskytnutá v maximálnej možnej výške, Prijímateľ môže požiadať o ďalšiu zálohovú platbu vo výške súčtu Certifikačným orgánom schválenej výšky NFP a sumy rovnajúcej sa rozdielu maximálnej výšky zálohovej platby a predchádzajúcej poskytnutej zálohovej platby. Súčet týchto prostriedkov, a teda výška možnej zálohovej platby, je maximálne 40 % z celkového NFP*.“

1. Mení sa článok 17b PLATBY SYSTÉMOM ZÁLOHOVÝCH PLATIEB odsek 9 VZP tak, že sa ruší a nahrádza novým, ktorý znie:

„*Ak Poskytovateľ v predloženej Žiadosti o platbu (zúčtovanie zálohovej platby) identifikoval Neoprávnené výdavky pred uplynutím príslušnej 12-mesačnej lehoty na zúčtovanie, Prijímateľ môže takto identifikovanú nezúčtovanú sumu zúčtovať predložením ďalšej Žiadosti o platbu (zúčtovanie zálohovej platby) s výdavkami minimálne vo výške identifikovaných Neoprávnených výdavkov. Prijímateľ môže tento postup uplatniť do skončenia príslušnej 12-mesačnej lehoty na zúčtovanie; podrobnosti sú upravené v príslušnej kapitole Systému finančného riadenia.*“

1. Mení sa článok 17b PLATBY SYSTÉMOM ZÁLOHOVÝCH PLATIEB odsek 10 VZP tak, že sa ruší a nahrádza novým, ktorý znie:

„*Ak Prijímateľ nezúčtuje 100 % poskytnutej zálohovej platby do 12 mesiacov odo dňa pripísania Platby na účet Prijímateľa, a to ani využitím možnosti podľa predchádzajúceho odseku tohto článku VZP, Prijímateľ je povinný najneskôr do 10 dní po uplynutí tejto 12-mesačnej lehoty vrátiť sumu nezúčtovaného rozdielu na účet určený Poskytovateľom. Podrobnosti sú upravené v príslušnej kapitole Systému finančného riadenia.*“

1. Mení sa článok 17b PLATBY SYSTÉMOM ZÁLOHOVÝCH PLATIEB odsek 17 VZP tak, že sa vkladá nový odsek 17, resp. ruší a nahrádza novým, ktorý znie:

„*Neuplatňuje sa.“*

**Alternatívne ustanovenie v prípade uplatnenia výnimky zo *Systému finančného riadenia*:**

*„Poskytovateľ môže poskytnúť ďalšiu zálohovú platbu bez predchádzajúceho schválenia Žiadosti o platbu (zúčtovanie zálohovej platby) iba na základe výnimky zo Systému finančného riadenia a v súlade so Systémom finančného riadenia.“*

1. Mení sa článok 17c PLATBY SYSTÉMOM REFUNDÁCIE odsek 1 VZP tak, že sa ruší a nahrádza novým znením, ktoré znie:

„*Poskytovateľ zabezpečí poskytovanie NFP, resp. jeho časti (Platba) systémom refundácie, pričom Prijímateľ je povinný uhradiť výdavky z vlastných zdrojov a tie mu budú pri jednotlivých Platbách refundované v pomernej výške k Celkovým oprávneným výdavkom. Podrobnosti a detailné postupy realizácie Platieb systémom refundácie sú upravené v príslušnej kapitole Systému finančného riadenia.*“

1. Mení sa článok 17c PLATBY SYSTÉMOM REFUNDÁCIE odsek 2 VZP tak, že sa ruší a nahrádza novým znením, ktoré znie:

„*Poskytovateľ zabezpečí poskytnutie Platby systémom refundácie výlučne na základe Žiadosti o platbu, ktorú predkladá Prijímateľ v EUR po Začatí realizácie hlavných aktivít Projektu a nadobudnutí účinnosti Zmluvy o poskytnutí NFP.“*

1. Mení sa článok 17c PLATBY SYSTÉMOM REFUNDÁCIE odsek 3 VZP tak, že sa ruší a nahrádza novým znením, ktoré znie:

„*V rámci formulára Žiadosti o platbu Prijímateľ uvedie deklarované výdavky podľa skupiny výdavkov v zmysle Zmluvy o poskytnutí NFP. Prijímateľ je povinný spolu so Žiadosťou o platbu predložiť aj Účtovné doklady preukazujúce úhradu výdavkov deklarovaných v Žiadosti o platbu a relevantnú podpornú Dokumentáciu, ktorých minimálny rozsah stanovuje Systém riadenia EŠIF a iný Právny dokument.*“

1. Mení sa článok 17c PLATBY SYSTÉMOM REFUNDÁCIE odsek 4 VZP tak, že sa ruší a nahrádza novým znením, ktoré znie:

„*Prijímateľ je povinný vo všetkých predkladaných Žiadostiach o platbu uvádzať výlučne deklarované výdavky, ktoré zodpovedajú podmienkam uvedeným v článku 14 VZP. Prijímateľ zodpovedá za pravosť, pravdivosť, správnosť a kompletnosť údajov uvedených v Žiadosti o platbu. Ak na základe nepravých, nepravdivých alebo nesprávnych údajov uvedených v Žiadosti o platbu dôjde k vyplateniu Platby, Prijímateľ je povinný takto vyplatené prostriedky Bezodkladne, od kedy sa o tejto skutočnosti dozvedel, vrátiť; ak sa o skutočnosti, že došlo k vyplateniu Platby na základe nesprávnych, nepravdivých alebo nepravých údajov dozvie Poskytovateľ, postupuje podľa článku 10 VZP*.“

1. Mení sa článok 17c PLATBY SYSTÉMOM REFUNDÁCIE odsek 5 VZP tak, že sa ruší a nahrádza novým znením, ktoré znie:

*„Poskytovateľ je povinný vykonať kontrolu Žiadosti o platbu podľa § 7 a § 8 Zákona o finančnej kontrole a audite a článku 125 všeobecného nariadenia a Prijímateľ je povinný sa riadiť § 21 Zákona o finančnej kontrole a audite, inými Právnymi predpismi SR, právnymi aktmi EÚ, Príručkou pre Prijímateľa a inými Právnymi dokumentmi.“*

1. Mení sa článok 17c PLATBY SYSTÉMOM REFUNDÁCIE odsek 6 VZP tak, že sa ruší a nahrádza novým znením, ktoré znie:

„*Po vykonaní kontroly podľa predchádzajúceho odseku tohto článku VZP Poskytovateľ Žiadosť o platbu schváli v plnej výške, schváli v zníženej výške, zamietne alebo pozastaví, pričom časť nárokovaných výdavkov, pri ktorých sa v kontrole pokračuje, môže vyčleniť, a to v lehotách určených Systémom finančného riadenia, prípadne iným Právnym dokumentom. Prijímateľovi vznikne nárok na vyplatenie platby iba ak podá úplnú a správnu Žiadosť o platbu, a to až v momente schválenia súhrnnej Žiadosti o platbu Certifikačným orgánom, a to len v rozsahu Schválených oprávnených výdavkov zo strany Poskytovateľa a Certifikačného orgánu.*“

1. Mení sa článok 17c PLATBY SYSTÉMOM REFUNDÁCIE VZP tak, že sa dopĺňa nový odsek 7, resp. odsek 7 sa ruší a nahrádza novým znením, ktoré znie:

„*Ak Žiadosť o platbu obsahuje výdavky, ktoré sú predmetom Prebiehajúceho skúmania, Poskytovateľ pozastaví schvaľovanie dotknutých výdavkov až do času ukončenia Prebiehajúceho skúmania*.“

1. Mení sa názov článku 18 *SPOLOČNÉ USTANOVENIA PRE VŠETKY SYSTÉMY FINANCOVANIA A PRIJÍMATEĽOV* VZP tak, že sa ruší a nahrádza novým, ktorý znie: „*SPOLOČNÉ USTANOVENIA PRE VŠETKY SYSTÉMY FINANCOVANIA*“ .
2. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 2 VZP tak, že sa ruší a nahrádza novým, ktorý znie:

„*Ak nie je možné prílohy k Žiadosti o platbu predložiť elektronicky cez ITMS2014+, je Prijímateľ oprávnený predložiť prílohy k Žiadosti o platbu aj v listinnej forme (Účtovné doklady, výpisy z účtu, podporná Dokumentácia vo forme rovnopisov originálov alebo ich kópie).*“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 3 VZP tak, že sa ruší a nahrádza novým, ktorý znie:

„*Jednotlivé systémy financovania sa môžu v rámci Projektu kombinovať. Zvolený systém financovania, resp. ich kombinácia vyplýva zo Zmluvy o poskytnutí NFP a zo Systému finančného riadenia*.“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 4 VZP tak, že sa ruší a nahrádza novým, ktorý znie:

„*V prípade kombinácie viacerých systémov financovania v rámci Projektu sa na určenie práv a povinností Zmluvných strán súčasne použijú ustanovenia článkov 17a až 17c VZP (podľa toho, ktoré sa uplatňujú) pre dané systémy financovania a daného Prijímateľa vo vzájomnej kombinácii*.“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 5 VZP tak, že sa ruší a nahrádza novým, ktorý znie:

„*Ak dôjde ku kombinácií viacerých systémov financovania v rámci Projektu, jednotlivé Žiadosti o platbu môže Prijímateľ predkladať len na jeden z uvedených systémov, tzn. že napr. výdavky realizované z poskytnutých zálohových platieb nemôže Prijímateľ kombinovať spolu s výdavkami uplatňovanými systémom refundácie a/alebo s výdavkami uplatňovanými systémom predfinancovania v rámci jednej Žiadosti o platbu (podľa toho ktorý systém financovania sa uplatňuje). V takom prípade Prijímateľ predkladá samostatne Žiadosť o platbu (zúčtovanie zálohovej platby) a samostatne Žiadosť o platbu (priebežná platba – refundácia) a/alebo samostatne Žiadosť o platbu (zúčtovanie predfinancovania) (podľa toho, ktorý systém financovania sa uplatňuje). Pri kombinácii viacerých systémov financovania sa predkladá Žiadosť o platbu (s príznakom záverečná) len za jeden z využitých systémov*.“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 6 VZP tak, že sa ruší a nahrádza novým, ktorý znie:

„*Ak Projekt obsahuje aj výdavky Neoprávnené na financovanie nad rámec finančnej medzery, je tieto Prijímateľ povinný uhrádzať pomerne z každého Účtovného dokladu podľa pomeru stanoveného v článku 3 odsek 3.1 písmeno c) zmluvy, pričom vecne Neoprávnené výdavky Prijímateľ hradí z vlastných zdrojov*.“

**Alternatívne ustanovenie v prípade projektu, v rámci ktoré sa finančná medzera neuplatňuje:**

„*Neuplatňuje sa*.“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 7 VZP tak, že sa ruší a nahrádza novým, ktorý znie:

„*Poskytovateľ je oprávnený zvýšiť alebo znížiť výšku Žiadosti o platbu z technických dôvodov na strane Poskytovateľa maximálne vo výške 0,01 % z maximálnej výšky NFP uvedenej v článku 3 odsek 3.1 zmluvy v rámci jednej Žiadosti o platbu. Ustanovenie článku 3 odsek 3.2 zmluvy týmto nie je dotknuté.“*

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 9 VZP tak, že sa ruší a nahrádza novým, ktorý znie:

„*Zmluvné strany sa dohodli, že podrobnejšie postupy a podmienky, vrátane práv a povinností Zmluvných strán týkajúce sa systémov financovania sú určené Systémom finančného riadenia, ktorý je pre Zmluvné strany záväzný, ako to vyplýva aj z článku 3 odsek 3.3 písmeno d) zmluvy. Tento dokument zároveň slúži pre potreby výkladu príslušných ustanovení Zmluvy o poskytnutí NFP, resp. práv a povinností Zmluvných strán.“*

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 10 VZP tak, že sa ruší a nahrádza novým, ktorý znie:

„*Na účely tejto Zmluvy o poskytnutí NFP sa za úhradu Účtovných dokladov Dodávateľovi môže považovať aj:*

*a) úhrada Účtovných dokladov postupníkovi, v prípade, že Dodávateľ postúpil pohľadávku voči Prijímateľovi/tretej osobe v súlade s § 524 až § 530 Občianskeho zákonníka,*

*b) úhrada záložnému veriteľovi na základe výkonu záložného práva na pohľadávku Dodávateľa voči Prijímateľovi v súlade s § 151a až § 151me Občianskeho zákonníka,*

*c) úhrada oprávnenej osobe na základe výkonu rozhodnutia voči Dodávateľovi v zmysle Právnych predpisov SR,*

*d) započítanie pohľadávok Dodávateľa a Prijímateľa v súlade s § 580 až § 581 Občianskeho zákonníka, resp. § 358 až § 364 Obchodného zákonníka,*

*e) ak Prijímateľ nemôže splniť svoj záväzok veriteľovi, pretože veriteľ je neprítomný alebo je v omeškaní alebo ak Prijímateľ má odôvodnené pochybnosti, kto je veriteľom, alebo veriteľa nepozná, nastávajú účinky splnenia záväzku, ak jeho predmet Prijímateľ uloží do notárskej úschovy na účely splnenia záväzku.*“

**Alternatívne ustanovenie v prípade projektu s partnerom:**

„*Na účely tejto Zmluvy o poskytnutí NFP sa za úhradu Účtovných dokladov Dodávateľovi môže považovať aj:*

*a) úhrada Účtovných dokladov postupníkovi, v prípade, že Dodávateľ postúpil pohľadávku voči Prijímateľovi/Partnerovi tretej osobe v súlade s § 524 až § 530 Občianskeho zákonníka,*

*b) úhrada záložnému veriteľovi na základe výkonu záložného práva na pohľadávku Dodávateľa voči Prijímateľovi/Partnerovi v súlade s § 151a až § 151me Občianskeho zákonníka,*

*c) úhrada oprávnenej osobe na základe výkonu rozhodnutia voči Dodávateľovi v zmysle Právnych predpisov SR,*

*d) započítanie pohľadávok Dodávateľa a Prijímateľa/Partnera v súlade s § 580 až § 581 Občianskeho zákonníka, resp. § 358 až § 364 Obchodného zákonníka,*

*e) ak Prijímateľ/Partner nemôže splniť svoj záväzok veriteľovi, pretože veriteľ je neprítomný alebo je v omeškaní alebo ak Prijímateľ/Partner má odôvodnené pochybnosti, kto je veriteľom, alebo veriteľa nepozná, nastávajú účinky splnenia záväzku, ak jeho predmet Prijímateľ/Partner uloží do notárskej úschovy na účely splnenia záväzku.“*

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 11 VZP v prípade projektu s partnerom tak, že sa ruší a nahrádza novým, ktorý znie:

„*V prípade, že Dodávateľ postúpil pohľadávku voči Prijímateľovi/Partnerovi tretej osobe v súlade s § 524 až § 530 Občianskeho zákonníka, Prijímateľ v rámci dokumentácie Žiadosti o platbu predloží aj dokumenty preukazujúce postúpenie pohľadávky Dodávateľa na postupníka.“*

1. V prípade projektu s partnerom sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 12 VZP mení tak, že sa ruší a nahrádza novým, ktorý znie:

„*V prípade úhrady záväzku Prijímateľa/Partnera záložnému veriteľovi pri výkone záložného práva na pohľadávku Dodávateľa voči Prijímateľovi/Partnerovi v súlade s § 151a až § 151me Občianskeho zákonníka Prijímateľ v rámci dokumentácie Žiadosti o platbu predloží aj dokumenty preukazujúce vznik záložného práva.“*

1. V prípade projektu s partnerom sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 13 VZP mení tak, že sa ruší a nahrádza novým, ktorý znie:

„*V prípade úhrady záväzku Prijímateľa/Partnera oprávnenej osobe na základe výkonu rozhodnutia voči Dodávateľovi v zmysle Právnych predpisov SR Prijímateľ v rámci dokumentácie Žiadosti o platbu predloží aj dokumenty preukazujúce výkon rozhodnutia (napr. exekučný príkaz, vykonateľné rozhodnutie)*.“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 14 VZP tak, že sa ruší a nahrádza novým, ktorý znie:

„*V prípade úhrady záväzku Prijímateľa oprávnenej osobe (veriteľovi) na základe uloženia predmetu záväzku medzi Prijímateľom a veriteľom do notárskej úschovy v zmysle Právnych predpisov SR Prijímateľ v rámci dokumentácie Žiadosti o platbu predloží aj dokumenty preukazujúce vykonanie uloženia predmetu záväzku do notárskej úschovy.*“

**Alternatívne ustanovenie v prípade projektu s partnerom:**

 „*V prípade úhrady záväzku Prijímateľa/Partnera oprávnenej osobe (veriteľovi) na základe uloženia predmetu záväzku medzi Prijímateľom/Partnerom a veriteľom do notárskej úschovy v zmysle Právnych predpisov SR Prijímateľ v rámci dokumentácie Žiadosti o platbu predloží dokumenty preukazujúce vykonanie uloženia predmetu záväzku do notárskej úschovy.*“

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* odsek 15 VZP tak, že sa ruší a nahrádza novým, ktorý znie:

„*V prípade započítania pohľadávok Dodávateľa a Prijímateľa v súlade s § 580 až § 581 Občianskeho zákonníka, resp. § 358 až § 364 Obchodného zákonníka, Prijímateľ v rámci dokumentácie Žiadosti o platbu predloží doklady preukazujúce započítanie pohľadávok.*“

**Alternatívne ustanovenie v prípade projektu s partnerom:**

*„V prípade započítania pohľadávok Dodávateľa a Prijímateľa/Partnera v súlade s § 580 až § 581 Občianskeho zákonníka, resp. § 358 až § 364 Obchodného zákonníka, Prijímateľ v rámci dokumentácie Žiadosti o platbu predloží doklady preukazujúce započítanie pohľadávok.“*

1. Mení sa článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* VZP tak, že sa na konci vkladá nový odsek 16, resp. mení odsek 16 tak, že sa ruší a nahrádza novým, ktorý znie:

„*Ustanovenia tohto článku VZP sa nevzťahujú na Prijímateľa, ktorý by sa pri aplikácii niektorého z vyššie uvedených postupov dostal do rozporu s Právnymi predpismi SR (napr. so Zákonom o rozpočtových pravidlách a pod.). Ustanovenia tohto článku VZP sa zároveň nevzťahujú ani na pohľadávku podľa článku 7 odsek 3 VZP*.“

**Alternatívne ustanovenie v prípade projektu s partnerom:**

„*Ustanovenia tohto článku VZP sa nevzťahujú na Prijímateľa/Partnera, ktorý by sa pri aplikácii niektorého z vyššie uvedených postupov dostal do rozporu s Právnymi predpismi SR (napr. so Zákonom o rozpočtových pravidlách a pod.). Ustanovenia tohto článku VZP sa zároveň nevzťahujú ani na pohľadávku podľa článku 7 odsek 3 VZP*.“

1. V prípade projektu s partnerom sa dopĺňa, resp. mení článok 18 *SPOLOČNÉ USTANOVENIA PRE VŠETKY SYSTÉMY FINANCOVANIA* VZP tak, že sa vkladá nový odsek 17, resp. mení sa odsek 17 tak, že sa ruší a  nahrádza nasledovným znením:

„*Po schválení Žiadosti o platbu zahŕňajúcej výdavky Partnera a pripísaní peňažných prostriedkov na účet Prijímateľa je Prijímateľ povinný v lehote 3 dní previesť peňažné prostriedky vo výške Schválených oprávnených výdavkov Partnera na osobitný účet Partnera špecifikovaný v Zmluve o partnerstve, pokiaľ sa Prijímateľ a Partner v Zmluve o partnerstve nedohodnú inak*.“

1. V prípade projektu s partnerom sa článok 20 MENY A KURZOVÉ ROZDIELYodsek 1 VZP mení tak, že sa ruší a nahrádza novým, ktorý znie:

„*Ak Prijímateľ/Partner uhrádza výdavky Projektu v inej mene ako EUR, príslušné Účtovné doklady sú preplácané v EUR. Prípadné kurzové rozdiely znáša Prijímateľ/Partner; to neplatí v prípade postupu podľa odsekov 4 a 5 tohto článku VZP. Pri použití výmenného kurzu pre potreby prepočtu sumy výdavkov uhrádzaných Prijímateľom/Partnerom v cudzej mene je* *Prijímateľ povinný postupovať v súlade s § 24 Zákona o účtovníctve.*“

1. Mení sa článok 20 MENY A KURZOVÉ ROZDIELYodsek 2 VZP tak, že sa ruší a nahrádza novým, ktorý znie:

„*Pri prevode peňažných prostriedkov v cudzej mene z účtu zriadeného v EUR na účet Dodávateľa zriadeného v cudzej mene sa použije kurz banky platný v deň odpísania prostriedkov z účtu, tzn. v deň uskutočnenia účtovného prípadu. Týmto kurzom prepočítaný výdavok na EUR zahrnie Prijímateľ do Žiadosti o platbu (zúčtovanie predfinancovania, zúčtovanie zálohovej platby alebo Žiadosť o platbu – refundácia - podľa toho, ktorý systém financovania sa uplatňuje).“*

1. Mení sa článok 20 MENY A KURZOVÉ ROZDIELYodsek 3 VZP tak, že sa ruší a nahrádza novým, ktorý znie:

„*Ak sa prevádzajú peňažné prostriedky v cudzej mene z účtu zriadeného v cudzej mene na účet Dodávateľa v rovnakej cudzej mene, použije sa referenčný výmenný kurz určený a vyhlásený Európskou centrálnou bankou v deň predchádzajúci dňu uskutočnenia účtovného prípadu. Týmto kurzom prepočítaný výdavok na EUR zahrnie Prijímateľ do Žiadosti o platbu (zúčtovanie predfinancovania, zúčtovanie zálohovej platby alebo Žiadosť o platbu – refundácia*, *podľa toho, ktorý systém financovania sa uplatňuje*).“

1. Krízovou situáciu sa rozumie v zmysle § 56 zákona o príspevku z EŠIF čas vyhlásenej mimoriadnej situácie, núdzového stavu alebo výnimočného stavu a obdobie šiestich mesiacov nasledujúcich po ich odvolaní alebo čas mimoriadnej udalosti nespôsobenej prijímateľom, ktorú nemohol predvídať. [↑](#footnote-ref-1)
2. Pojem technická forma je definovaný v § 31 odsek 2 písmeno b) Zákona o účtovníctve. [↑](#endnote-ref-1)